Diari Oficial de la Generalitat Valenciana


Sumari del DOGV 3928, del 30-01-2001 (2001/713)

ORDRE de 24 de gener de 2001, de la Conselleria de Benestar Social, per la qual es modifica l'Ordre de 30 de novembre del 2000, per la qual es regulen i es convoquen ajudes dirigides a l'atenció d'ancians i ancianes des de l'àmbit familiar per a l'exercici de l'any 2001, a l'empara del Decret 331/1995, de 3 de novembre.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3928

Data del DOGV
:   30-01-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/713


Data del document
:   30-01-2001

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * tercera edat
    * ajuda pública
    * ajuda social
    * suport econòmic
    * família

ORDRE de 24 de gener de 2001, de la Conselleria de Benestar Social, per la qual es modifica l'Ordre de 30 de novembre del 2000, per la qual es regulen i es convoquen ajudes dirigides a l'atenció d'ancians i ancianes des de l'àmbit familiar per a l'exercici de l'any 2001, a l'empara del Decret 331/1995, de 3 de novembre. [2001/X713]
  
Mitjançant Ordre de 30 de novembre del 2000, publicada en el DOGV núm. 3.897, de 14 de desembre del 2000, es regulen i es convoquen ajudes dirigides a l'atenció d'ancians i ancianes des de l'àmbit familiar per a l'exercici de l'any 2001, a l'empara del Decret 331/1995, de 3 de novembre.
  
Quant a requisits de contingut econòmic necessaris per a la concessió de les ajudes, la majoria d'ells estan referits a l'exercici 2000, i atés que, d'altra banda, cal aportar com a justificació dels ingressos, la declaració de l'impost sobre la renda de les persones físiques corresponent a l'exercici 1999, resulta convenient, a fi d'homogeneïtzar les fonts per al càlcul de la renda per càpita, modificar les referències a l'any 2000 pel de 1999.
  
Igualment, segons l'article 16.4 escau al conseller de Benestar Social, a proposta de la Direcció General de Serveis Socials, la resolució dels procediments d'extinció, deixament sense efectes, minoració i revisió de les ajudes, competència que per coherència amb la resolució de la concessió de les ajudes i per a una major celeritat administrativa, convindria que foren delegades en la directora general de Serveis Socials, a proposta de la Dirección Territorial de Benestar Social corresponent.
  
Per tot això, en virtut de les competències que em són atribuïdes en els articles 35 i 44 de la Llei 5/1983, de 30 de novembre, de Govern Valencià, i en el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social,
  
ORDENE
  
Article únic
  
Donar una nova redacció als articles i apartats que a continuació es detallen, de l'Ordre de 30 de novembre del 2000, publicada en el DOGV núm. 3.897, de 14 de desembre del 2000, per la qual es regulen i es convoquen ajudes dirigides a l'atenció d'ancians i ancianes des de l'àmbit familiar per a l'exercici de l'any 2001, a l'empara del Decret 331/1995, de 3 de novembre:
  
- De l'article 3. Requisits
  
"1.a.5.a. No haver percebut rendiments del treball personal ni d'activitats professionals, empresarials, agrícoles i ramaderes, excepte els següents:
  
- La pensió mínima de viudetat de la Seguretat Social per al seu tram d'edat, establida en 1999 en 536.060 pessetes per a les persones menors de 60 anys, en 641.900 pessetes per a les menors de 60 anys amb càrregues familiars, en 702.450 pessetes per a les persones que tenen entre 60 i 65 anys, i en 804.930 pessetes per a les majors de 65 anys".
  
"1.b.4.a) Els ingressos percebuts per l'ancià o l'anciana, no podran ser superiors a la pensió mínima de jubilació de la Seguretat Social per a persones majors de 65 anys amb cònjuge a càrrec corresponent a l'exercici de 1999, establida en 946.960 PTA".
  
"1.b.4.b) Solo podrà conviure amb altres persones que hagen assolit l'edat de jubilació, entesa aquesta com 65 anys complits a 31 de desembre de l'any 2001, i que cada una d'elles no haguera percebut, per a l'exercici que es justifica, ingressos superiors a 946.960 pessetes anuals. Els esmentats convivents no seran tinguts en compte per al càlcul de la renda per càpita de la unitat familiar".
  
- De l'article 6. Documentació
  
"2. De totes aquelles persones que consten en la sol·licitud de l'ajuda, que tingueren 16 o més anys complits l'1 de gener de 1999".
  
"3.c. Certificat de pensions referit a l'any 1999, expedit per l'administració. En el cas de no haver percebut cap pensió durant 1999, aquest certificat podrà ser substituït per ina declaració jurada o promesa d'aquest fet ...".
  
"5.b. Certificat de pensions referit a l'any 1999, expedit per l'administració. En el cas de no haver percebut cap pensió durant 1999, aquest certificat podrà ser substituït per una declaració jurada o promesa d'aquest fet ...".
  
- De l'article 16. Extinció, deixament sense efectes, minoració de les ajudes i revisió d'aquestes.
  
"4. Quant a la Resolució, escau a la directora general de Serveis Socials, per delegació del conseller de Benestar Social, la qual procedirà després de rebre les distintes propostes de resolució individuals des de les direccions territorials de Benestar Social".
  
DISPOSICIONS FINALS
  
Primera
  
S'autoritza la directora general de Serveis Socials i la Secretaria General perquè, en l'àmbit de les seues competències, adopten les mesures necessàries per al desenvolupament i l'aplicació d'aquesta ordre.
  
Segona
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
Contra aquesta ordre podrà interposar-se potestativament recurs de reposició davant del mateix òrgan que l'ha dictat en el termini d'un mes, comptador des de l'endemà a la seua publicació, o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la seua notificació, d'acord amb el que disposa l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que puguen interposar qualsevol altre que estimen pertinent.
  
València, 24 de gener de 2001
  
El conseller de Benestar Social,